《为高安何思恭题方壶所画山水》
明代·刘永之

古象山中白昼閒，紫烟楼观凤笙寒。试分玉井三秋露，戏写方壶九叠山。

老树模糊常带雨，茅茨潇洒镇临湍。知君隐处浑如此，持向荷峰锦水看。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。